
AVIZ

asupra propunerii legislative pentru modificarea şi completarea Legii asigurărilor sociale de sănătate nr.145/1997
Cu adresa nr.267 din 4 iunie 2001, Biroul Permanent, conform art. 89 din Regulamentul Camerei Deputaţilor, a sesizat pentru examinare şi avizare Comisia pentru Buget, Finanţe şi Bănci cu propunerea legislativă pentru modificarea şi completarea Legii asigurărilor sociale de sănătate nr.145/1997.
În urma examinării, în şedinţa din data de 17 februarie 2004, Comisia, cu unanimitate de voturi, a hotărât respingerea, întrucât propunerea legislativă în cauză nu mai are obiect de reglementare. Legea nr.145/1997 a fost abrogată prin Ordonanţa de urgenţă a Guvernului nr.150/2002, publicată în Monitorul Oficial al României, Partea I, nr.838/2002.

